CELEX: C2005/205/24
Language: sl
Date: 2005-08-20 00:00:00
Title: Zadeva C-261/05: Predlog za sprejem predhodne odločbe na podlagi sklepa Komárom-Esztergom Megyei Bíróság z dne 29. aprila 2005 v zadevi Lakép Kft, Pár-Bau Kft et Rottelma Kft proti Komárom-Esztergom Megyei Közigazgatási Hivatal

20.8.2005   
            
            
               SL
            
            
               Uradni list Evropske unije
            
            
               C 205/13
            
         Predlog za sprejem predhodne odločbe na podlagi sklepa Komárom-Esztergom Megyei Bíróság z dne 29. aprila 2005 v zadevi Lakép Kft, Pár-Bau Kft et Rottelma Kft proti Komárom-Esztergom Megyei Közigazgatási Hivatal
   (Zadeva C-261/05)
   (2005/C 205/24)
   Jezik postopka: madžarščina
   Komárom-Esztergom Megyei Bíróság je s sklepom z dne 29. aprila 2005 v zadevi Lakép Kft, Pár-Bau Kft in Rottelma Kft proti Komárom-Esztergom Megyei Közigazgatási Hivatal, ki ga je sodno tajništvo prejelo dne 22. junija 2005, Sodišču Evropskih skupnosti predložil predlog za sprejem predhodne odločbe.
   Komárom-Esztergom Megyei Bíróság predlaga Sodišču, naj odloči o naslednjih vprašanjih:
   
               1)
            
            
               Na podlagi katerih kriterijev je po Šesti direktivi Sveta 77/388/EGS z dne 17. maja 1977 (1) nek davek mogoče označiti kot prometni davek?
            
         
               2)
            
            
               Ali je treba za prometni davek šteti davek, pri katerem je davčna osnova v celoti ali delno sestavljena iz neto prometa, ki predstavlja prodajno blago ali opravljene storitve zmanjšanega za lastno ceno prodanega blaga in za vrednost storitev posrednikov, pa tudi za materialne izdatke?
            
         
               3)
            
            
               Ali je treba člen 33 direktive razumeti tako, da je v državah članicah mogoče ohraniti samo en davek, ki ga je mogoče označiti kot prometni davek?
            
         
               4)
            
            
               Ali je v primeru, ko država članica po pristopu k Evropski Uniji ohrani dva ali več davkov, ki jih je mogoče označiti kot prometni davek, odmera davka z retroaktivnim učinkom — za obdobje pred pristopom — v nasprotju s členom 33 direktive?
            
         
      (1)  UL L 145, 1977, str. 1